Melina Meyer Magulas

Melina Meyer Magulas (gresk: Μελίνα Μαγουλά, Melina Magoula; født 18. januar 1985) er en gresk-norsk tidligere profesjonell danser og langrennsløper for EOS Metsovou og Lyn Ski Hun underviser på Bårdar Danseinstitutt i kosthold og ernæring.

Magulas er utdannet ved Norges idrettshøgskole hvor hun er stipendiat og har en master i idrettsvitenskap med spesialisering i idrettsfysiologi- og biomekanikk. Hun er også utdannet danser ved Bårdar Akademiet.

 Karriere 

 Dansing 
Magulas jobbet som profesjonell danser for blant annet Den Norske Opera & Ballett, men fikk høsten 2010 ødelagt dansekarrieren av en alvorlig ryggskade.

 Langrenn 
Magulas deltok for Hellas under Ski-VM 2015 i Falun, der hun først ble nummer 18 i kvalifiseringen til 10-kilometeren og dagen etter ble nummer 69 i sprintprologen.

Under Ski-VM 2017 i Lahtis forsøkte hun på nytt å kvalifisere seg til 10-kilometeren, men endte såvidt utenfor topp 10, med en 12.-plass.

 Personlig 
Magulas er halvt gresk og halvt norsk, bosatt i Norge og gift med den norske landslagstreneren i langrenn, Eirik Myhr Nossum.

 Referanser 

 Eksterne lenker 


Kategori:Norske dansere
Kategori:Norske ballettdansere
Kategori:Norske langrennsløpere
Kategori:Greske langrennsløpere
Kategori:Deltakere under Ski-VM 2017
Kategori:Alumni fra NIH
Kategori:Deltakere under Ski-VM 2019
Kategori:Greske dansere
Kategori:Nordmenn av gresk opphav
Kategori:Personer tilknyttet Den Norske Opera & Ballett